Hej Bolius  
  
Vi har listelofter, som er blevet noget mørke, hvad vil være billigst - at male dem hvide eller sætte gipsplader op?  
  
hilsen Helge N


Mørkt listeloft, male eller gipsplader - hvad er billigst?
Kære Helge N


Det er ikke til at sige uden at kende forholdene nærmere - og om du selv vil udføre arbejdet.  
  
Hvis du selv vil udføre arbejdet er materialeprisen på grundrens, knastelak og maling nok noget mindre end indkøb af gipsplader m.v.   
  
Der ligger sandsynligvis flere arbejdstimer i at rengøre, give knastelak  og male listeloftet et par gange, end i at sætte gipsplader op og så male det glatte gipspladeloft med almindelig loftmaling.


Hvis du ikke selv skal udføre arbejdet kan du bede en maler om et tilbud (fast pris) på at få loftet malet, og en tømrer om et tilbud (fast pris) på at få opsat et gipsloft.


Læs mere om tilbud: [Tilbud fra håndværkere](/tilbud-fra-haandvaerkere-og-haandvaerkeraftaler-17194)

Og om forskellige typer loft: [Lofter](/lofter-19465)

 

